stanford-oval/wikipedia huggingface dataset:
7800° Fahrenheit
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Kesto |  |  |  |  |  |  |
| 1. | In and Out of Love | Jon Bon Jovi | 4.26 |  |  |  |  |  |  |
| 2. | Price of Love | Bon Jovi | 4.14 |  |  |  |  |  |  |
| 3. | Only Lonely | Bon Jovi, David Bryan | 5.02 |  |  |  |  |  |  |
| 4. | King of the Mountain | Bon Jovi, Richie Sambora | 3.54 |  |  |  |  |  |  |
| 5. | Silent Night | Bon Jovi | 5.08 |  |  |  |  |  |  |
| 6. | Tokyo Road | Bon Jovi, Sambora | 5.42 |  |  |  |  |  |  |
| 7. | Hardest Part Is the Night | Bon Jovi, Bryan, Sambora | 4.25 |  |  |  |  |  |  |
| 8. | Always Run to You | Bon Jovi, Sambora | 5.00 |  |  |  |  |  |  |
| 9. | To the Fire | Bon Jovi, Bryan, Sambora | 4.28 |  |  |  |  |  |  |
| 10. | Secret Dreams | Bon Jovi, Sambora, Tico Torres, Bill Grabowski | 4.54 |  |  |  |  |  |  |
| 1998 Special Edition bonus CD |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Kesto |  |  |  |  |  |  |
| 11. | Tokyo Road (Live in Japan, 1985) | Bon Jovi, Sambora |  |  |  |  |  |  |  |
| 12. | In and Out of Love (Live in Japan, 1985) | Bon Jovi |  |  |  |  |  |  |  |
| 13. | The Hardest Part Is the Night (Live in Japan, 1985) | Bon Jovi, Sambora, Bryan |  |  |  |  |  |  |  |
| 14. | Silent Night (Live in Japan, 1985) | Bon Jovi |  |  |  |  |  |  |  |
| 15. | Only Lonely (Live in Japan, 1985) | Bon Jovi, Bryan |  |  |  |  |  |  |  |
| 16. | Tokyo Road (Live in Rio de Janeiro, 1990) | Bon Jovi, Sambora |  |  |  |  |  |  |  |
| 2010 Special Edition bonus kappaleet |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Kesto |  |  |  |  |  |  |
| 11. | In and Out of Love (Live version) | Bon Jovi | 12.17 |  |  |  |  |  |  |
| 12. | Only Lonely (Live version) | Bon Jovi, Bryan | 6.37 |  |  |  |  |  |  |
| 13. | Tokyo Road (Live version) | Bon Jovi, Sambora | 7.09 |  |  |  |  |  |  |
| 14. | Silent Night (Live) (For download only, at vault.bonjovi.com)  | Bon Jovi |  |  |  |  |  |  |  |
Kokoonpano

Jon Bon Jovi – laulu, kitara
David Bryan – koskettimet, taustalaulu
Richie Sambora – kitara, taustalaulu
Alec John Such – basso, laulu
Tico Torres – rummut, perkussiot, taustalaulu
Arvostelut

Allmusic:
Ahvenanmaan rovastikunta

| Ahvenanmaan rovastikunta Ålands prosteri |
| --- | --- |

 tunnus :  sijainti 
Tunnustuskunta:  evankelis-luterilainen
Hiippakunta:  Porvoon hiippakunta
Jäsenmäärä:  20 981 (2021)
– Osuus asukkaista:  69,1 %
Lääninrovasti:  Benny Andersson
Porvoon hiippakunta
Infobox OKNimi-testi OK: 
Ahvenanmaan rovastikunta (ruots. Ålands prosteri) on Ahvenanmaalla sijaitseva Porvoon hiippakunnan rovastikunta. Ahvenanmaan rovastikunnan lääninrovastina toimii Benny Andersson.
Seurakunnat

Lista Ahvenanmaan rovastikuntaan kuuluvista seurakunnista:
Brändö-Kumlingen seurakunta
Eckerö-Hammarlandin seurakunta
Ahvenanmaan eteläinen saaristoseurakunta
Hammarlandin seurakunta
Jomalan seurakunta
Lemland-Lumparlandin seurakunta
Maarianhaminan seurakunta
Pohjois-Ahvenanmaan seurakunta
Saltvikin seurakunta
Alex Antor

Alex Antor (s. 1. huhtikuuta 1979) on andorralainen alppihiihtäjä. Antor on kilpaillut kaksissa olympialaisissa: Salt Lake Cityssä 2002 ja Torinossa 2006. Hän oli Andorran lipunkantajana vuoden 2006 kisojen avajaisissa. MM-kilpailuihin hän on osallistunut St. Moritzissa 2003 ja Bormiossa 2005. Hänen paras arvokisasaavutuksensa on 20. sija vuoden 2005 MM-kisojen alppiyhdistetyssä.
Antor on sijoittunut kolme kertaa pistesijoille alppiyhdistetyn maailmancupin osakilpailussa: parhaimmillaan hän on ollut 18. Wengenissä tammikuussa 2005.
Antor osaa puhua viittä kieltä: englantia, espanjaa, ranskaa, italiaa ja katalaania.
Zahir al-Umar al-Zaydani

| Zahir al-Umar al-Zaydani |
| --- | --- |
 Nykypäivän piirtäjän näkemys Zahirista.
Akkon kuvernööri
Tiberiaan multazim
Henkilötiedot
Syntynyt: n. 1690 Galilea
Kuollut: 21. elokuuta 1775 Akko
Vanhemmat:  Umar al-Zaydani
Zahir al-Umar al-Zaydani (arab. ظاهر العمر الزيداني‎, Ẓahīr al-‘Umar az-Zaydānī; n. 1690 – 21. elokuuta 1775) oli muodollisesti Osmanien valtakunnan alainen, mutta käytännössä itsenäinen hallitsija Palestiinan Galilean alueella. Zahirin onnistui luoda etenkin puuvillan kaupalla kukoistanut oma valtapiirinsä. Zahirin nousu onnistui Osmanien valtakunnan heikkouden tilassa, mutta lopulta hän tuli sotilaallisesti ylivoimaisten osmanien kukistamaksi.
Jälkimaine

Zahirin nousu puoli-itsenäiseen asemaansa oli osa Osmanien valtakunnan yleisempää kehitystä kohti eri paikallishallitsijoiden suurempaa autonomiaa laajemman valtakunnan heikentyessä. Zahirista tuli kuitenkin monia muita vastaavia hallitsijoita menestyneempi. Tähän vaikutti esimerkiksi onnistuneesti harjoitettu talouspolitiikka, jonka kautta hän saattoi rahoittaa tavoitteitaan. Zahirin onnistui luoda kauppayhteyksiä Euroopan puuvillamarkkinoille. Erityisen suuri vientikohde oli Ranska. Zahirin pääkaupungista Akkosta oli noussut uusi huomattava kaupan keskus Palestiinan pohjoisosassa. Zahir poikkesi myös muista hallitsijoista siinä, että esimerkiksi maatalouden tuottavuutta saatiin lisättyä ei pelkästään paikallisia maanviljelijöitä riistämällä, vaan maatalouteen sijoittamalla.
Zahirin kotitalo Arraban kylässä.
Zahirin rakennuttama linna Shefa-Amrissa.
Zahirin valtapiiri laajimmillaan kartalla.
Aili Rantasalo

Aili Rantasalo (Erkkilä) (1902 Sortavala – 1958) oli suomalainen taidemaalari.
Aili Rantasalo kävi Suomen Taideyhdistyksen piirustuskoulun 1923–1929. Hänen taiteilijan debyyttinsä tapahtui Helsingissä 1926. Rantasalo osallistui Suomen Taiteilijain näyttelyihin vuosien 1926 ja 1951 välillä. Lisäksi hän osallistui Suomen taideakatemian kolmivuotisnäyttelyyn 1950.
Ahvenanmaan tuomiokunta

Ahvenanmaan tuomiokunta (ruots. Ålands domsaga) oli Turun hovioikeuspiiriin kuulunut kihlakunnantuomarin virka-alue tuomiokuntien lakkauttamiseen vuoteen 1993 saakka. Maantieteellisen asemansa vuoksi Ahvenanmaalla oli sekä Manner-Suomesta erillinen kihlakunta että tuomiokunta. Vuonna 1680 Ahvenanmaan kihlakunnan tuomiokuntaan kuuluivat seuraavat pitäjät:
Sund sekä Kastelholmanlinnan ja Sundskärin kappeli
Finström ja Getan kappeli
Hammarland ja Eckerön kappeli
Jomala
Lemland ja Lumparlandin kappeli
Kumblinge ja Brändön kappeli
Saltvik
Föglö ja Kökarin kappeli.
Viimeiset isonvihan aikaiset käräjät pidettiin heinäkuussa 1714 ja 1721 solmitun rauhansopimuksen jälkeen pidettiin ensimmäiset käräjät 2. marraskuuta 1722. Pikkuvihan aikana (1742–1743) istuttiin ainoastaan vuoden 1742 talvikäräjät. Vuonna 1776 tapahtuneen uudelleenjärjestelyn jälkeen tuomiokunta koostui seuraavista käräjäkunnista:
Hammarlandin pitäjä ja Eckerön kappeli
Finströmin pitäjä ja Getan kappeli
Saltvikin pitäjä
Föglön pitäjä sekä Kökarin ja Sottungan kappelit
Kumlingen pitäjä ja Brändön kappeli
Sundin pitäjä ja Vårdön kappeli
Lemlandin pitäjä ja Lumparlandin kappeli
Jomalan pitäjä.
Vaasan hovioikeuden perustaminen 1776 ja Viipurin hovioikeuden perustaminen 1839 eivät aiheuttaneet muutosta Ahvenanmaan tuomiokunnan asemaan. Vuosina 1776–1862 ei Ahvenanmaan käräjäkuntajaossa tapahtunut mitään muutosta. Vuonna 1862 tapahtunut tuomiokuntien uudelleenjärjestely ei tuonut muutosta vuoden 1776 käräjäkuntajakoon, vaan vasta valtioneuvoston päätös 1919 (voimaan vuoden 1920 alussa) jakoi Ahvenanmaan tuomiokunnan viiteen käräjäkuntaan:
Maarianhaminan kaupunki, Jomalan ja Lemlandin pitäjät sekä Lumparlandin kappeli
Finströmin, Getan, Hammarlandin ja Eckerön pitäjät
Saltvikin, Sundin ja Vårdön pitäjät
Föglön ja Kökarin pitäjät sekä Sottungan kappeli
Kumlingen ja Brändön pitäjät.
Vuoden 1955 alussa käräjäkunnat yhdistettiin niin, että Ahvenanmaan tuomiokunnassa oli yksi ainoa käräjäkunta, johon kuuluivat seuraavat kunnat:
Brändön kunta
Eckerön kunta
Finströmin kunta
Föglön kunta
Getan kunta
Hammarlandin kunta
Jomalan kunta
Kumlingen kunta
Kökarin kunta
Lemlandin kunta
Lumparlandin kunta
Saltvikin kunta
Sottungan kunta
Sundin kunta
Vårdön kunta
Valtioneuvoston päätöksellä Maarianhaminan kaupunki liitettiin Ahvenanmaan tuomiokuntaan ja ruotsinkieliseen Ahvenanmaan käräjäkuntaan. Päätös tuli voimaan 1. lokakuuta 1981.
Ahvenanmaan kihlakunnantuomarit

Ahvenanmaan kihlakunnantuomareina ovat toimineet ainakin seuraavat henkilöt:
1525–1530   Henrik Jönsson (Lapp)
1530–1537   Jeppe Olofsson till Geta
1537–1542   Henrik Jönsson (Lapp)
1543–1552   Olof Trottesson
1552–1556   Jaakko Henrikinpoika (Hästesko)
1556–1562   Lars Fleming
1564–1564   Henrik Klaunpoika (Horn)
1564–1568   Matts Persson Skulte
1573–1590   Gustav Banér
1592–1594   Gustav Bååt
1599–1614   Hans Klaesson (Bielkenstierna)
1615–1646   Anders Bure(us)
1646–1652   Erik Gyllenstierna
1653–1655   Jakob Schnack
1655–1682   Nils Psilander
1682–1694   Wilhelm Johan Quensel
1694–1705   Erik Rosendal
1705–1720   Anders Porteus
1721–1738   Olof Haernmarck
1739–1743   Gillis Åkerhielm
1744–1759   Aniphas Parment
1759–1762   Samuel Magnus Ehrenmalm
1766–1786   Jonas Gabriel Palm
1786–1814   Olof Anders Plantin
1816–1821   Erik Johan Synnerberg
1822–1856   Nils Mikael Avellan
1856–1874   Karl Konstantin Lönnblad
1874–1874   Carl August Nybergh
1875–1893   Ernst Engdahl
1894–1896   Carl August Tollet
1897–1901   Axel Wilhelm Granström
1902–1906   Ernst Theodor Karsten
1907–1907   Arthur Leonard (Lennart) Eriksson
1908–1916   Otto Hjalmar Alexander Sundel
1917-1918   Knut Adolf Molin
1919–1924   Carl Herman Edvard Borg
1925–1935   Johan Alexander Sjöblom
1935–1955   Jarl August Bjelke
1955–1969   Nils-Gunnar Rudolf Löfgren
1969–1972   Oskar Magnus Michael Mangs
1972–         Sven Ole Roos (virkaa toimittava)
Alex Baumann

| Mitalit | Mitalit | Mitalit |  |
| --- | --- | --- | --- |
|  Alex Baumann vuonna 2017. |  Alex Baumann vuonna 2017. |  Alex Baumann vuonna 2017. |  |
Maa:   Kanada
Miesten uinti
|  Olympialaiset  |  Olympialaiset  |  Olympialaiset  |  |
|  Kultaa | Los Angeles 1984 | 200 m sekauinti |  |
|  Kultaa | Los Angeles 1984 | 400 m sekauinti |  |
Alexander Sasha "Alex" Baumann O.C., O.Ont (s. 21. huhtikuuta 1964, Praha) on kanadalainen uimari. Hän voitti kaksi kultamitalia 200 ja 400 metrin sekauinnista vuoden 1984 kesäolympialaisissa Los Angelesissa.
Baumann asui viisi ensimmäistä vuottaan Tšekkoslovakiassa ja opiskeli Laurentian-yliopistossa. Hän on Order of Canadan upseeri. Yhdysvaltalainen, kuukausittainen Swimming World Magazine nimesi hänet "Vuoden uimariksi" 1981 ja 1984.
Baumann on Kanadan menestyneimpiä kilpauimareita ja rikkonut useita sekä kansallisia että kansainvälisiä ennätyksiä. Hän on toipunut kivessyövästä kasvaimen poistoleikkauksen avulla.
Ahdinpallero

| Ahdinpallero |
| --- | --- |

Tieteellinen luokittelu
Kunta::  Kasvit Plantae
Alakunta::  Viridiplantae
Kaari::  Viherlevät Chlorophyta
Luokka::  Ulvophyceae
Lahko::  Cladophorales
Heimo::  Pithophoraceae
Suku::  Ahdinpallerot Aegagropila
Laji::  linnaei
Kaksiosainen nimi
 Aegagropila linnaei  Kützing (1843) 
Synonyymit
 Cladophora aegagropila (L.) Rabenhorst 
Katso myös
   Ahdinpallero Wikispeciesissä   Ahdinpallero Commonsissa 
Infobox OKNimi-testi OK: 
Ahdinpallero (Aegagropila linnaei) on pallomaisia kasvustoja muodostava viherlevälaji.
Ulkonäkö

Ahdinpallero on tummanvihreä viherlevä, joka kasvaa kivien pinnalla puolen senttimetrin mittaisina tupsuina tai irrallaan pallomaisena, useamman senttimetrin kokoisena pallona. Se voi muodostaa myös sammalmaisia mattoja. Kasvusto muodostuu tiiviisti rinnakkain kasvavista solurihmoista, joiden haarautuminen on runsasta ja epäsäännöllistä.
Elinympäristö

Ahdinpallero kasvaa jopa kahdeksan metrin syvyydessä kivien pinnoilla tai pehmeillä pohjilla. Se on makean veden laji, mutta esiintyy yleisesti Itämeren rantavyöhykkeillä Riianlahdella, Suomenlahdella, Saaristomerellä ja Pohjanlahdella. Pohjoisella Perämerellä se on kivikkopohjien valtalaji. Ahdinpallero esiintyy Suomessa Itämeren rannikolla. Se esiintyy myös järvissä.
Aiheesta muualla

Suomen Lajitietokeskus: Ahdinpallero (Aegagropila linnaei)
Aili Siiskonen

Aili Siiskonen (9. helmikuuta 1907 Mikkeli – 15. tammikuuta 1983 Mikkeli) oli suomalainen vasemmistopoliitikko ja kansanedustaja. Hän kuului aluksi SDP:hen, mutta siirtyi siitä erkaantuneeseen oppositioon ja edelleen Työväen ja Pienviljelijäin Sosialidemokraattiseen Liittoon. Siiskonen työskenteli myös muun muassa Kansaneläkelaitoksen piiriasiamiehenä.
Siiskonen työskenteli Vapaus-lehden kirjapainossa Mikkelissä lähettinä, toimistoapulaisena sekä latojana 1919–1934 ja sen jälkeen lehden toimittajana 1934–1941. Mikkelin poliisilaitoksen kirjurina hän oli vuosina 1941–1943 ja Mikkelin läänin rikospoliisikeskuksen kanslistina 1943–1953. Kansaneläkelaitoksen piiriasiamiehenä hän toimi 1953–1972. Hän oli Mäntyniemen lomakodin johtaja.
Siiskonen valittiin eduskuntaan Mikkelin läänin vaalipiiristä kaudeksi 1958–1962. Toisen kauden hän oli kansanedustajana 1966–1970. Hän oli aluksi Sosialidemokraattisen opposition eduskuntaryhmässä ja sitten loppukauden ja seuraavan kautensa TPSL:n ryhmässä. Presidentin valitsijamiehenä hän oli vuosien 1956 ja 1968 presidentinvaaleissa.
Kunnallispolitiikassa Siiskonen vaikutti sekä kaupunginvaltuustossa että kaupunginhallituksessa. Hänellä oli useita luottamustoimia, ja hänelle myönnettiin sosiaalineuvoksen arvonimi 1977. Hän teki pitkän ja ansiokkaan päivätyön työläisurheilun piirissä.
Ahdekaurio

| Ahdekaurio |
| --- | --- |

Tieteellinen luokittelu
Kunta::  Kasvit Plantae
Kladi::  Putkilokasvit Tracheophyta
Kladi::  Siemenkasvit Spermatophyta
Kladi::  Koppisiemeniset
Kladi::  Yksisirkkaiset
Lahko::  Poales
Heimo::  Heinäkasvit Poaceae
Suku::  Kauriot Helictochloa
Laji::  pratensis
Kaksiosainen nimi
 Helictochloa pratensis  (L.) Romero Zarco 
Synonyymit
 Arrhenatherum pratense (L.) Samp.  Arrhenatherum pratensis (L.) Samp.  Avena pratensis L.  Avenula pratensis (L.) Dumort.  Helictotrichon pratense (L.) Pilg.  Helictotrichon pratensis (L.) Pilg. 
Katso myös
   Ahdekaurio Wikispeciesissä   Ahdekaurio Commonsissa 
Infobox OKNimi-testi OK: 
Ahdekaurio eli ahdekaura (Helictochloa pratensis, syn. Helictotrichon pratense, aik. Avenula pratensis) on kaurojen lähisukuinen monivuotinen heinäkasvilaji.
Ulkonäkö

Ahdekaurio kasvaa 30–100 senttimetriä korkeaksi. Se on tiheään mätästävä. Lehtitupet ovat usein karheita, kaljuja. Lehtilapa on kouruinen, 1–3 millimetriä leveä, kalju, päältä karhea ja sinivihreä. Kieleke on 2–5 mm pitkä ja suippo. Röyhy on 10–20 cm pitkä ja hyvin kapea. Röyhyn alimmassa nivelessä on yksi tai kaksi haaraa. Tähkylät ovat 14–25 mm pitkiä, vaaleanvihreitä–kellertäviä, 3–6-kukkaisia ja 4–5-vihneisiä. Vihneet ovat 15–20 mm pitkiä. Ulkohelve on 12–15 mm pitkä, yläosasta karhea, vihne on tyvestä kiertynyt. Kaleet ovat eripituisia, molemmat tähkylää lyhyempiä. Tähkylärangan karvat ovat 1 mm pitkiä.
Esiintyminen Suomessa

Suomessa ahdekaurio kasvaa yleisenä tai melko yleisenä Ahvenanmaalla ja Lounais-Suomessa rinneniityillä. Muualla maassa se on harvoin satunnainen liikennetulokas.
Aiheesta muualla

Finto: Kassu – Kasvien suomenkieliset nimet: Ahdekaura (Helictotrichon pratense)
United States Department of Agriculture (USDA): Helictotrichon pratense (englanniksi)
Centre for Agriculture and Biosciences International (CABI): Helictotrichon pratense (englanniksi)
Aburukuwa

| Aburukuwa |
| --- | --- |
Soitinryhmä:  lyömäsoittimet
Alkuperämaa / ‑alue:  Ghana
Soittimen ääniala:  sävelkorkeudeltaan määrittämätön
Liittyvä musiikin tyylilaji:  kansanmusiikki
Aburukuwa on Ghanasta peräisin oleva sylinterinmuotoinen lyömäsoitin. Soittimen nimi tulee samannimisestä linnusta, jonka laulua soittimella tuotettava ääni muistuttaa.[lähde? ]
Zt

Zt tarkoittaa seuraavia:
Titan Airways, IATA-koodi ZT, lentoyhtiö
tseptotesla, tunnus zT, magneettivuon tiheyden yksikkö
tsettatesla, tunnus ZT, magneettivuon tiheyden yksikkö.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Zt”, voi hakea sivunnimihaulla, laajalla sivunnimihaulla tai tekstihaulla.
Agderposten

| Agderposten |
| --- | --- |


Aihealue:  sanomalehti
Kokonaislevikki:  18 718 (2016)
Perustettu:  1874
Päätoimittaja:  Øyvind Klausen
Kotikunta:  Arendal
Kotimaa:  Norja
Sivukoko:  tabloidi
Kieli:  norja
Aiheesta muualla
Kotisivu
Agderposten on riippumaton liberaali norjalainen päivälehti, joka ilmestyy Arendalissa, ja sillä on lukijoita pääasiassa Itä-Agderin läänissä. Paikallistoimitukset ovat Risørssä, Tvedestrandssa, Grimstadissa, Kristiansandissa, Vallessa, Birkenesissa ja Åmlissa. Agderpostenin perusti 1874 opettaja Jens Svendsen, ja sen on omistanut Strayn perhe vuodesta 1935. Lehden levikki oli vuonna 2016 yhteensä 18 718 kappaletta. Sen päätoimittaja on Øyvind Klausen.
Agderposten on ilmestynyt verkossa vuodesta 1998. Paperilehti on ilmestynyt vuodesta 2004 alkaen tabloidina.
Agderpostenin kirjapaino Arendalin Stoassa.
Agderpostenin rakennus Østregatella Arendalin keskustassa.
Agderpostenin etusivu 1. heinäkuuta 1874,
Päätoimittajat

Jens Svendsen 1874–1919
Jens Vevstad 1919–1928
Magne Torsvik 1928–1936
Robert Knudsen 1936-–1945
Sigurd Svendsen 1945–1946
Einar Gauslaa 1946–1978
Thor Bjørn Seland 1978–1996
Stein Gauslaa 1996–2009
Eivind Ljøstad 2009–2010
Morten Rød 2010–2016
Øyvind Klausen 2016–
Aiheesta muualla

Agderpostenin verkkosivusto
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: sv:Agderposten
Käännös suomeksi
Yrjö Puntti

Yrjö Ilmari Puntti (3. lokakuuta 1925 Hamina – 2. heinäkuuta 1977) oli suomalainen kuulantyöntäjä ja maajoukkue-edustaja. Hän edusti Kotkan Reipasta. Puntti työnsi kuulaa pisimmillään 15,89 metriä, mikä tapahtui Tampereella 17. lokakuuta 1954.
Puntti edusti Suomea useissa maaoteluissa menestyksekkäästi. EM-kilpailuihin hän osallistui kerran, Bernissä 1954, jolloin hän selviytyi 14. miehenä loppukilpailuun sijoittuen lopulta 13:nneksi.
Kalevan kisoissa Puntti voitti kahdesti Suomen mestaruuden ja sijoittui kerran hopealle.
Saavutukset

13. Bernin EM-kilpailuissa 1954
Kalevan kisat
Kultaa 1951 ja 1953
Hopeaa 1954
Zsolt Varga

| Mitalit> Maa:   Unkari.Miesten vesipallo. Olympialaiset  | Mitalit> Maa:   Unkari.Miesten vesipallo. Olympialaiset  | Mitalit> Maa:   Unkari.Miesten vesipallo. Olympialaiset  | Maa:   Unkari> Miesten vesipallo. |
| --- | --- | --- | --- |
|  Kultaa | Sydney 2000 | vesipallo |  |
| MM-kilpailut  | MM-kilpailut  | MM-kilpailut  |  |
|  Kultaa | Barcelona 2003 | vesipallo |  |
Zsolt Varga (s. 9. maaliskuuta 1972 Budapest) on unkarilainen vesipalloilija ja lajin olympiavoittaja.
Varga joukkueineen saavutti olympiakultaa Sydneystä 2000. Hän oli mukana jo vuonna 1992 joukkueen sijoittuessa kuudenneksi sekä 1996, jolloin joukkue hävisi pronssiottelun ja jäi neljänneksi.
Varga on saavuttanut myös maailmanmestaruuden Barcelonsta 2003.[lähde? ]
Alex Arnold

Alex Arnold (s. 1992) on brittiläinen näyttelijä. Hän on tullut tunnetuksi Skins – liekeissä -televisiosarjasta, jossa hän esittää metallimusiikkia kuuntelevaa keskiluokkaista nuorta Richard ”Rich” Hardbeckia. Arnold on esiintynyt myös Cloud Control -yhtyeen videossa nimeltä ”Dead Cloud”.
Aiheesta muualla

Alex Arnold Internet Movie Databasessa. (englanniksi)
Albert Ayinde Fasina

Albert Ayinde Fasina (8. heinäkuuta 1939 – 29. kesäkuuta 2021) oli nigerialainen roomalaiskatolinen piispa. Hänet vihittiin papiksi Ijebu-Oden hiippakuntaan 3. maaliskuuta 1980 ja nimitettiin sen koadjuuttoripiispaksi 21. kesäkuuta 1988. Piispaksi vihkiminen seurasi 10. syyskuuta. Pääkonsekraattorina toimi Anthony Olubunmi Okogie, jota avustivat Anthony Saliu Sanusi ja Felix Alaba Adeosin Job.
Fasinasta tuli Ijebu-Oden piispa 14. elokuuta 1990.
Albert Ayler

Albert Ayler
Albert Ayler (13. heinäkuuta 1936 Cleveland, Ohio – marraskuu 1970 New York) oli yhdysvaltalainen jazzmuusikko ja -säveltäjä, jonka pääinstrumentti oli saksofoni. Ayler oli 1960-luvun free jazz -tyylisuunnan keskeisiä vaikuttajia, jonka musiikissa  keskeisin ominaisuus oli harmonian tai melodian sijaan äänenväri ja joka kehitti edelleen John Coltranen ja Ornette Colemanin kokeiluja tällä saralla. Aylerin vuosien 1965 ja 1966 levytykset kuten Spirits Rejoice ja Truth is Marching In käyttivät perinteisen Pelastusarmeijan soittokunnan vaskipuhallinsoundia ja niissä käytettiin yksinkertaisia marssinomaisia teemoja, jotka vuorottelivat yhtyeen ryhmäimprovisaatioiden kanssa.Hänen sävellyksensä ghosts sanotaan olevan ruotsalainen kansanlaulu.
Ayler luultavasti teki itsemurhan, ja hänet löydettiin New Yorkin East Riveristä 25. marraskuuta 1970.
WeChat

| WeChat |
| --- | --- |

Kehittäjä:  Tencent Holdings Limited
Kehityshistoria
Ensijulkaisu:  22. tammikuuta 2011
Vakaa versio:  iOS: 7.0.11 (22. helmikuuta 2020) macOS: 2.3.30 (28. helmikuuta 2020) Android 7.0.10 (18. tammikuuta 2020) Windows: 2.8.0 (26. joulukuuta 2019)
Tiedot
Ohjelmistotyyppi:  pikaviestintäohjelma
Käyttökielet:  monikielinen
Alusta:  iOS Android macOS Windows
Lisenssi:  omisteinen ohjelmisto
Aiheesta muualla
Verkkosivusto
WeChat (kiin. 微信, Wēixìn) on kiinalaisen Tencentin 21. tammikuuta 2011 julkaisema alustariippumaton pikaviestintäpalvelu älypuhelimille, joka tukee yleisiä käyttöjärjestelmiä kuten Android ja iOS. Osa toiminnoista on saatavilla myös macOS- ja Windows-alustoille. Vuonna 2019 WeChatillä oli 1,150 miljardia aktiivista päivittäistä käyttäjää  ja se oli tammikuussa 2020 maailman viidenneksi suosituin sosiaalisen median alusta  ja Kiinan suosituin sosiaalisen median palvelu . WeChat on myös käytössä yli 100 miljoonalla ihmisellä Kiinan ulkopuolella . WeChatin suosioon on osaltaan vaikuttanut Kiinan kansainvälisiin sosiaalisen median palveluihin ja Internetiin kohdistama sensuuri, joka estää kiinalaisilta esimerkiksi Instagramin ja Facebookin käytön kotimaassaan. Toisaalta käyttäjiensä mobiililaitteellaan olevaa sovellusta, johon on yhdistetty saman yrityskonsernin mobiilimaksaminen, monet kiinalaiset mielellään käyttävät myös ulkomailla asioidessaan.
Toiminnot > Viestintä

Käyttäjät voivat jakaa tekstiä, kuvia ja tarroja ystävien kanssa sovelluksen kautta ja käydä keskusteluja käyttäen ääntä tai videopuhelintoimintoa. Useimmista WeChat-ominaisuuksista ei veloiteta käyttäjiä.
WeChat on muiden kiinalaisten sosiaalisen median sovellusten tapaan velvoitettu monitoroimaan ja poistamaan (sensuroimaan) palveluun jätetyt, Kiinan kommunistisen puolueen "laittomana" pitämät viestit.
Toiminnot > Viralliset tilit

Yrityksillä ja organisaatioilla on mahdollista hankkia maksulliset viralliset tilit, joiden avulla ne voivat suojata tuote- ja tavaramerkkinsä Kiinassa ja viestiä helposti asiakkailleen WeChatissä. Suomalaisista yhtiöistä virallisia tilejä ovat avanneet mm. Marimekko, Finnair ja Kesko  . Suomalaisista kaupungeista WeChatissä on Helsinki . Viestintää voidaan tehdä tällä tavalla myös Kiinan ulkopuolella vieraileville kiinalaisille turisteille, joiden tavoittamiseen WeChat virallinen tili luo mahdollisuuden.
Toiminnot > WeChat Pay

WeChat Pay on Kiinan suosituin maksujärjestelmä. Se toimii WeChat-sovelluksen sisällä käyttäen QR-koodeja maksutapahtuman hyväksymiseen. WeChat Pay tomintoa käytti vuonna 2018 yli 800 miljoonaa henkilöä ja sillä tehtiin päivittäin yli miljardi maksutapahtumaa Suomessa WeChat Pay on käytössä muun muassa ravintoloissa ja Whim-palvelussa.  Mobiilimaksamista on edistetty osaltaan kiinalaisten keskuudessa leimaamalla esimerkiksi luottokortilla maksamista rahvaanomaiseksi ("provinssimaiseksi").
Toiminnot > Miniohjelmat

WeChat miniohjelmat ovat WeChat-sovelluksen sisällä toimivia ohjelmia, joiden avulla voidaan toteuttaa lähes kaikenlaisia toimintoja, kuten verkkokauppoja, pelejä, navigointia ja vaikkapa suomalaista veroneuvontaa.  Niitä ei tarvitse ladata erikseen älylaitteeseen, joten ne latautuvat nopeasti. Suomalaisista kaupungeista miniohjelman on tehnyt Helsinki.